
Halawan ng mga aral at inspirasyon 
ang dakilang paglaban sa batas militar 


inugunita ng sambayanang Pilipino ngayong buwan ang ika-50 taon ng 

deklarasyon ni Ferdinand Marcos Sr ng batas militar noong Setyembre 

21, 1972 na nagtatag sa brutal na diktadura at nagsimula ng 14-taon 
na paghahari ng pasistang terorismo, korapsyon at pagpapakapapet sa mga 
imperyalistang dayuhan. Hindi maitatatwa ang natatanging kabuluhan ng pag- 
gunitang ito sa harap ng pagdurusa ngayon ng sambayanan sa ilalim ni Ferdi- 
nand Marcos Jr, anak ng diktador na nakapanumbalik na sa poder. 


Bigyang-pugay ang lahat ng ba- 
yani at martir, at mga beteranong 
lumaban sa diktadurang US-Marcos. 
Magbalik-tanaw tayo sa susing pa- 
pel ng Partido Komunista ng Pili- 
pinas sa pamumuno at pagbubuklod 
sa sambayanang Pilipino. 

Ang pagpupunyagi ng Partido 
ang susing salik sa pagbasag sa ta- 
kot na ipinataw ng batas militar at 
nagluwal ng malawak na demokrati- 
kong kilusang masa mula kalagitna- 
an ng dekada 1970 at ng paluk- 
so-luksong paglawak ng Bagong 
Hukbong Bayan (BHB) sa kanayu- 
nan. Ilang ulit na lumakas ang Par- 


tido at kumalat ang demokratikong 
rebolusyong bayan sa buong kapulu- 
an. 

Bunsod ng pagpupunyaging ito, 
rumurok ang lahat ng anyo ng pag- 
laban, kabilang ang mga bigwas ng 
armadong pakikibaka, pagsapit sa 
unang bahagi ng dekada 1980 na 
humantong sa higanteng mga ak- 
syong masa na nagpabagsak sa dik- 
tadura noong 1986. 

Sadyang napapanahon ang pag- 
alala sa ika-50 taon ng deklarasyon 
ng batas militar sa harap ng tumi- 
tinding pasistang paniniil sa ilalim 
ng rehimeng Marcos II. Palakasin 


ang sigaw para sa katarungan sa la- 
hat ng biktima ng pang-aabusong 
militar at ibayong itulak ang pana- 
wagan para pagbayarin ang mga 
Marcos sa mga krimen at kasalanan 
nito sa bayan. 

Halawin ang mga aral ng daki- 
lang pakikibaka laban sa diktadura. 
Pangunahin sa mga ito ang susing 
papel ng lihim na Partido Komunista 
sa pamumuno sa mga aping uri at 
sektor, bilang tanglaw, inspirasyon, 
at aserong ubod sa pagpupunyagi sa 
mahirap at peligrosong landas ng 
pakikibaka, kahit sa simula'y mali- 
liit, mahina o nabibigo, pero laging 
sumusulong nang  paalun-alon 
hanggang walang balakid na hindi 
kayang alpasan. 

Habang hinihikayat ng Partido 
ang pagsusulong ng mga ligal na 
anyo ng pag-oorganisa at pakikiba- 
ka kapwa sa kalunsuran at kanayu- 
nan, puspusan nitong binubuo ang 


kilusang lihim. Nagrerekrut ito ng 
mga kadre mula sa abanteng bahagi 
ng masa. Binubuo rin ng Partido 
ang mga lihim na selula at mga or- 
ganisasyong masang pambansa-de- 
mokratiko sa kalunsuran, upang 
may atrasan laban sa matitinding 
atake ng estado, para magsanay ng 
mga kadre, at para palalimin ang 
balon ng suportang pampulitika at 
materyal para sa armadong pakiki- 
baka. 

Binuo ng Partido ang mga sentro 
ng pamumuno nito sa buong kapulu- 
an, inuna ang mga mayor na isla, la- 
luna ang Mindanao, at isinunod ang 
mas maliliit. Malaki ang papel nito 
para hindi maikonsentra ng pasis- 
tang rehimen sa iisa o iilang lugar 
ang bagsik ng kanyang terorismo. 
Batid din Partido ang halaga na pag- 
kombinasyon ng kilusang masa sa 
kalunsuran at sa kanayunan, at ng 
timbangan ng mga ligal na anyo ng 
pakikibaka ng masa at ng armadong 
pakikibaka. 

Susing aral sa Partido ang pag- 
papakilos sa uring manggagawa pa- 
ra mamuno hindi lamang sa kilusang 
masa sa kalunsuran, kundi maging 
sa armadong pakikibaka sa kanayu- 
nan. Susi rin ang papel nila sa pag- 
papalakas sa kilusang masa sa ka- 
lunsuran, at sa pagtuwang sa kilu- 

Ang Ang Bayan ay inilalabas sa 
wikang Pilipino, Bisaya, Iloco, 
Hiligaynon, Waray, Ingles at Espanyol. 
Tumatanggap ang Ang Bayan ng mga 
kontribusyon sa anyo ng mga artikulo 
at balita. Hinihikayat din ang mga 
mambabasa na magpaabot ng mga 
puna at rekomendasyon sa ikauunlad 


ng ating pahayagan. 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

sang estudyante bilang tagabudyong 
ng masa, tagapagpakilos sa iba't 
ibang sektor at tagayanig sa mga 
naghahari-harian. 

Makapangyarihang papel sa pa- 
kikibakang anti-diktadura ang gi- 
nampanan ng uring magsasaka. 
Dambuhalang pwersa ang kilusan ng 
mga magsasaka. Susi sa pagpukaw 
sa kanila ang isulong ang pakikibaka 
para sa lupa. Sila ang pangunahing 
pwersa at salalayan ng digmang ba- 
yan sa kanayunan. Ang matiyagang 
gawaing masa at paglulunsad ng 
mga pakikibakang antipyudal at pa- 
ngunahing salik sa antas-antas na 
pagsulong ng armadong pakikibaka, 
at paglalim ng ugat at paglakas ng 
BHB. 

Susing aral din ang pangangoi- 
langang itatag at palawakin ang an- 
tas-antas na nagkakaisang prente 
para buklurin ang sambayanan. 
Sandigan ng nagkakaisang prente 
ang alyansa ng mga manggagawa at 
magsasaka, sa anyo pangunahin ng 
pamumuno ng Partido at uring 
manggagawa sa hukbong bayan na 
sa kalakha'y isang hukbong magsa- 
saka. Sa batayan ng malawakang 
pagpapakilos sa uring manggagawa 
at magsasaka, nabubuo ang alyansa 
sa iba pang uring demokratiko at 
progresibo, gayundin sa mga uring 

patriyotiko. Sa batayang ito nabu- 
buo ang mas malawak pang antipa- 
sistang prente katuwang maging 
ang bahagi ng mga naghaharing uri 
na wala sa poder. 

Dapat panghawakan ng Partido 
ang mga saligang aral na ito. Tulad 
sa panahon ng diktadurang Marcos, 
ang Partidong pinanday sa limang 
dekada ng pakikibaka, ay nasa kata- 
yuan na pamunuan ang sambayanan 
sa kanilang rebolusyonaryong pag- 
laban. Malalim at malawak itong 
nakaugat sa masang anakpawis at 
mga panggitnang saray ng lipunan, 
at handang pakilusin sila sa iba't 
ibang larangan ng pakikibaka. Tu- 
luy-tuloy na dumadaloy sa ugat ng 
Partido ang bagong dugo ng mga 
kabataang rebolusyonaryo. 

Bisig ng Partido at sambayanan 
ang BHB. Buo ang kapasyahan ng 
ilanlibong Pulang mandirigma na 
isulong ang pakikidigmang gerilya 
sa buong kapuluan para ipagtang- 
gol ang sambayanang Pilipino. Li- 
mang dekada ng mga opensibang 
militar ang binigo ng BHB. Tiyak na 
tuluy-tuloy pa itong lalawak at lala- 
kas sa mga darating na taon. De- 
terminado ang BHB na hambalusin 
ang haligi ng pasistang paghahari 
sa bansa. 

Ang paghahari ng kriminal na 
pangkatin nila Marcos Jr, katuwang 
ang mga Duterte at pasistang AFP 
ay malinaw na tanda ng lalong pag- 
kabulok ng naghaharing sistemang 
malakolonyal at malapyudal. Mabilis 
na bumubulusok ang katayuan sa 
buhay ng masang anakpawis habang 
nagpapakasasa sa yaman ang iilan 
at mga kasabwat na dayuhang kapi- 
talista. 

Sa harap nito, buo ang pasya ng 
Partido at lahat ng rebolusyonar- 
yong pwersa na pukawin, buklurin 
at pakilusin ang sambayanang Pili- 
pino. Sa paggunita sa ika-50 aniber- 
saryo ng batas militar, panata ng 
Partido na patuloy na pamunuan 
ang malawak na masa ng sambaya- 
nan para isulong ang kanilang rebo- 
lusyonaryong pakikibaka hanggang 
sa makamit ang kanilang hangarin 
para sa tunay na pambansang kala- 
yaan at demokrasya. [29] 

3 kababaihang aktibista, iligal na inaresto, lider-katutubo, dinukot 


D makatarungang inaresto si Adora Faye de Vera, 66, makata, betera- 
nong aktibistang kontra-diktadura at dating pambansang upisyal ng 
Gabriela, sa Teachers Village East, Quezon City noong Agosto 24. Ang pag-a- 
resto ay batay sa gawa-gawang kasong isinampa laban sa kanya sa Panay 
noong 2006. Kasalukuyan siyang nakakulong sa Calinog, Iloilo. 


Si De Vera ay simbolo ng bruta- 
lidad ng batas militar sa mga kaba- 
baihang detenidong pulitikal. Taong 
1976 nang dukutin siya, kasabay ni- 
na Rolando Federis at Flora Coro- 
nacion, ng mga elemento ng estado 
sa Quezon. Dumanas sila ni Coro- 
nacion ng paulit-ulit na panggaga- 
hasa. Nakatakas siya matapos ang 
siyam na buwang iligal na pagbibi- 
langgo. Hindi na kailanman natag- 
puan sina Federis at Coronacion. 

Sa Panay, inaresto ng mga pulis 
noong Setyembre 2 si Lenilyn Costu- 


sa Iloilo City at kasapi ng Buylog- 
Capiz. Sinalakay ang kanyang bahay 
sa Happy Homes Subdivision, Bara- 
ngay Sibaguan, Roxas City ng di ba- 
baba sa 30 pulis. 

Samantala, iniulat din ng gru- 
pong magsasaka na Pamanggas ang 
panghaharas ng militar kay Nanay 
Lucia Capaducio, kasalukuyang ta- 
gapangulo nito, noong Setyembre 3. 
Pinuntahan ang kanyang bahay sa 
Leon, Iloilo ng mga pulis. 

Sa Agusan del Norte, inaresto si 
Atheliana Hijos, 76, noong Agosto 


Kinabjangan, Nasipit sa hungkag na 
mga salaysay ng mga sundalo na isa 
siyang kombatant at sangkot sa mga 
taktikal na opensiba ng BHB sa Ca- 
raga. Si Hijos ay isang retiradong 
guro at myembrong tagapagtatag 
ng Women's Alliance for True Cha- 
nge-Mindanao. Upisyal din siya ng 
Gabriela-Caraga. 

Sa Kalinga, tinangkang sapilitang 
iwala si Steve Tauli, 63, myembro ng 
konseho ng Cordillera People's Alli- 
ance (CPA), noong Agosto 21. Dinu- 
kot siya sa Ag-a Road, Tabuk City, 
malapit sa upisina ng CPA, ng limang 
kalalakihan. Isinakay siya sa isang 
van kung saan pinagbantaan siyang 
papatayin kung hindi pumayag na 
maging ahenteng paniktik ng estado. 
Natagpuan siya ng kanyang mga ka- 


rio Jaynos, dating guro sa daycare 30 sa District 8, 


Barangay 


mag-anak sa sumunod na araw. Œ 


Mga mandamyentong ginamit 
laban sa 30 detenido, ibinasura ng korte 


DI BABABA SA anim na huwad na search at arrest warrant na gina- 
mit laban sa 30 aktibista ang isa-isang ibinasura ng mga korte simula 
Enero 2021. Ang mga mandamyento ay pawang pirmado ni Judge 
Cecilyn Burgos-Villavert, ang tinaguriang "pabrika ng search war- 
rant," at batay sa gawa-gawang mga salaysay ng militar at pulis. Sa 
naturang anim na kaso, ibinasura na rin ng mga korte ang lahat ng 
mga "ebidensya" na itinanim ng mga pulis sa mga inaresto at 
ipinawalang-saysay ang mga kaso laban sa kanila. 

Pinakahuli ang pagbabasura noong Setyembre 5 sa mandamyen- 
tong ginamit laban kay Reina Mae Nasino at dalawa pa niyang kasa- 
mahan na sina Ram Carlo Bautista at Alma Moran. Maaalalang 
ipinanganak ni Nasino sa kulungan si Baby River, na namatay noong 
Oktubre 2020 matapos ihiwalay sa kanya. Ilang oras lamang ang ibi- 
nigay ng estado kay Nasino para mabisita ang burol ng kanyang anak. 

Bago nito, ipinawalambisa noong Agosto 3 ang mandamyentong gi- 
namit laban kay Renante Gamara, konsultant ng National Democratic 
Front of the Philippines (NDFP) sa usapang pangkapayapaan. Noong 
Abril 2022, ipinawalambisa rin ang mga search warrant na ginamit 
laban kina Alexander Birondo at Winona Birondo, mga istap ng NDFP. 
Saklaw ng iba pang mandamyentong ibinasura sina Dennise Velasco, 
Cora Agovida, Michael Bartolome, Lady Ann Salem at Rodrigo Esparago. 

Pansamantalang nakalaya naman matapos magpyansa noong 
Agosto 31 si Pol Viuya, pinuno ng Bayan-Central Luzon, matapos iba- 
sura ng korte ang "di kapani-paniwalang" salaysay ng saksi. Inaresto 
siya kasama si Joseph Canlas, pangalawang pinuno ng Kilusang Mag- 
bubukid ng Pilipinas noong Marso 2021. Namatay sa kulungan si Can- 
las noong Mayo 2021. 

Anak at manugang ni Ka Oris, 
pinatay ng AFP 


PINATAY NG MGA elemento ng 4th ID ha- 
bang nasa kustodiya nila ang mag-asa- 
wang Vincent Madlos at Angie Polandres 
Salinas noong Setyembre 3. Si Vincent ay 
anak nina Ka Oris at Ka Maria Malaya. 

Taliwas sa ipinagmamayabang ng mi- 
litar, hindi namatay ang dalawa sa 
engkwentro sa Barangay Capitan Bayong, 
Impasug-ong, Bukidnon. Kaagad na inulat 
ng Bagong Hukbong Bayan-North Central 
Mindanao Region (BHB-NCMR) na nada- 
kip ang dalawa habang naghihintay ng 
sundo sa Atugan Bridge sa parehong mu- 
nisipalidad noong Setyembre 3. Walang 
naganap na engkwentro sa Barangay Ca- 
pitan Bayong sa araw na iyon, ayon sa 
BHB-NCMR. Ang baryo na ito ay 1.5 kilo- 
mentro ang layo sa tulay ng Atugan. 

Ang pagpatay sa dalawa ay labag sa 
mga tuntunin sa digma na nagtitiyak sa bu- 
hay at dignidad ng sinumang kombatant na 
nadakip o wala sa kakayahang lumaban. La- 
bag din sa mga batas ng digma ang pagla- 
pastangan sa mga bangkay ng mga napatay, 
tulad ng lagi't laging ginagawa ng militar pa- 
ra palabasing namatay sa mga "eng- 
kwentro" ang mga kasamang nadadakip nila. 

3 armadong aksyon ng BHB sa loob ng 2 araw 


AMBUS SA ALBAY, operasyong haras sa Negros at tsekpoynt sa Surigao 
del Sur ang inilunsad ng mga yunit ng Bagong Hukbong Bayan (BHB) noong 
Agosto. Dagdag dito ang tagumpay ng BHB-Nueva Ecija sa isang 
engkwentro sa Special Action Force ng mga pulis. 

Inambus ng isang yunit ng BHB ang hindi kukulangin sa 20 sundalo ng 
magkasanib na tropa ng 31st IB at 49th IB sa Barangay Mamlad, Pio Du- 
ran, Albay noong Agosto 31. Dalawa ang napaslang sa mga sundalo. Ang 
aksyong ito ay bahagi ng pagsisikap ng BHB na parusahan ang mga abusa- 
do at pasistang tropa ng AFP. 

Ang naturang yunit ng AFP ay tatlong linggo nang naghahalihaw at 
naghahasik ng takot sa mamamayan sa hangganan ng Pio Duran, Albay at 
Donsol, Sorsogon. 

Sa Negros Oriental, dalawa ang napatay habang isa ang nasugatan sa 
inilunsad na aksyong harasment ng BHB laban sa mga sundalo ng Alpha 
Coy Detachment ng 62nd IB noong Agosto 30 sa Sityo Casingan, Barangay 
Trinidad sa Guihulngan City. 

Tugon ito ng BHB sa panggigipit at panghaharas ng militar sa mga si- 
bilyang komunidad kabilang na ang panunutok ng baril kay Johnny Dela 
Peña sa kanyang bahay sa Sityo Ngalan, Barangay Macagahay, Moises Pa- 
dilla, Negros Occidental noong Agosto 23 habang hinahalughog ang kan- 
yang bahay. Niransak din ang bahay na tinutuluyan nina Eboy Pitulan, Jo- 
nard Pitulan, Tornie Pitulan at ni Linda Villacoher, pawang mga magsasa- 
ka at residente sa naturang lugar. 

Nagtayo ng isang tsekpoynt at hinarang ng BHB ang mga elemento ng 
Simultaneous Anti-Criminality Law Enforcement Operations (SACLEO), 
isang modus operandi sa paghahasik ng lagim sa mga komunidad, lulan ng 
isang sasakyan sa Barangay Libas Gua, San Miguel, Surigao del Sur noong 
Agosto 30. Layon ng tsekpoynt na hadlangan ang planong panggagahis ng 
mga pulis sa mga sibilyan. Sa halip na huminto, nagpaputok at kumaripas 
ng takbo ang mga ito. 

Samantala, dalawang pasistang Special Action Force (SAF) ang napa- 
tay at hindi pa kumpirmado kung ilan ang nasugatan sa engkwentro sa pa- 
gitan ng BHB at magkasanib na pwersa ng 91st IB, 84th IB, 2nd Special 
Action Battalion, at SAF noong Setyembre 1 sa hangganan ng Gabaldon at 
Gen. Tinio Nueva Ecija. Walang kaswalti sa panig ng mga Pulang mandi- 
rigma ng BHB-Nueva Ecija. 


Panggigipit ng NTF-Elcac sa mga unyon, walang awat 


SINIRA ANG MGA pinto at bintana at niransak ang mga upisina ng ADLO 
at ANGLO-KMU sa Barangay Pinyahan, Quezon City noong Setyembre 5, 
alas-3 ng madaling araw. Sa ulat ng mga manggagawa na nakatakdang 
magpulong sa upisina, pagdating nila dito ay nakita na lamang nilang nag- 
kalat ang mga gamit at nakabukas ang pinto ng upisina. 

Sa utos ng NTF-Elcac, walang awat ang panggigipit ng mga pulis at 
ahenteng paniktik sa mga myembro ng unyon sa Laguna at Maynila. Pina- 
kahuling biktima nila si Mario Fernandez, pinuno ng Technol Eight Phils. 
Workers Union, na hayagang tinakot noong Agosto 12. 

Humigit-kumulang 200 mga unyonista na ang nag-ulat na "binisita" 
sila ng mga sundalo at pulis sa kani-kanilang bahay mula pa 2021 para ta- 
kutin sila at kanilang mga pamilya. Isinawalat ito ng mga unyon sa Garde- 
nia Bakeries, Wyeth Philippines, NXP Philippines at Daiwa Seiko Philippi- 
nes. Umiigting ang pagbabahay-bahay ng mga pasista sa panahon na pu- 
mapasok ang mga unyon sa pakikipagnegosasyon ng CBA (collective bar- 
gaining agreement). 

Protesta ng mga maralita sa 
Quezon City. Daan-daang marali- 
tang residente mula sa Barangay Ta- 
talon, Sityo San Roque, Payatas at 
Commonwealth sa Quezon City ang 
nagprotesta noong Setyembre 5 sa 
harap ng city hall para igiit ang ayu- 
da, sahod, trabaho, at abot-kayang 
pabahay para sa lahat. Pinamunuan 
ang protesta ng Kalipunan ng Dama- 
yang Mahihirap o Kadamay. 


Dahil sa pagkilos, napilitan ang lokal 
na pamahalaan na humarap sa isang 
dayalogo kasama ang mga lider ng 
bawat komunidad para makausap 
ang Housing Community Develop- 
ment and Resettlement Department 
(HCDRD) ng syudad. Noong Agosto 
pa nagpadala ng sulat ang Kadamay- 
San Roque sa lokal na gubyerno ng 
Quezon City kaugnay ng kanilang 
mga hinaing. 


Martsa sa Navotas kontra rekla- 
masyon. lIlampung mangingisda, 
magtatahong at residente ng Navotas 
City ang nagmartsa tungong Navotas 
City Hall noong Setyembre 5 para 
tutulan ang bantang 576-ektaryang 
Navotas Coastal Bay Reclamation na 
proyekto ng lokal na gubyerno at San 
Miguel Corporations na magpapala- 
yas sa 1,000 mangingisda, magtata- 
hong at manggagawa sa palaisdaan. 
Makasisira rin sa kalikasan ang pla- 
nong reklamasyon. Pinamunuan ang 
protesta ng katatatag na Samahan ng 
Mangingisda at Magtatahong sa 
Navotas. 


Protesta sa unang araw ng klase. 
Inilunsad ng mga grupong kabataan 
ang mga protesta sa unang araw ng 
harapang klase sa kani-kanilang uni- 
bersidad noong Setyembre 5. Nagsa- 
gawa ng protesta ang mga mag-aaral 
ng University of the Philippines (UP)- 
Manila, Pamantasan ng Lungsod ng 
Maynila, UP-Diliman at De La Salle 
University. Tutol sila sa kaltas-badyet 
sa edukasyon, mandatory ROTC, red- 
tagging sa mga progresibong organi- 
sasyon at panggigipit sa akademikong 
kalayaan. 

Badyet para sa kurakot at pasismo 


D rovoridaa ng rehimeng Marcos Jr ang bayad-utang, pasismo at 
korapsyon sa inihapag nitong badyet para sa taong 2023. 


Halos sangkatlo (P1.6 trilyon) sa P5.263 trilyong badyet ang na- 
kalaan para sa bayad utang—mas mataas kumpara sa P1.3 trilyong 
nakalaan para sa kasalukuyang taon. Malayong mas malaki ito sa 
P852.8 bilyong badyet pang-edukasyon na paghati-hatian apat na 
departamento at ahensya. 

Kasunod dito ang pondo para sa programang Build, Build, Build 
ng dating rehimeng Duterte at pinagsamang alokasyon para sa mili- 
tar at pulis. 

Sa pag-aaral ng Ibon Foundation, tinukoy nito na ang De- 
partment of Public Works and Highways ang may pinakamalaking 
parte sa kabuuang badyet (13.6% o P718.4 bilyon). Hawak ng ahen- 
syang ito ang bulto ng mga proyektong imprastruktura na bantog sa 
pagiging palabigasan ng naghaharing pangkatin at kanilang mga ka- 
sosyong burgesya. 

Mas mataas ito kumpara sa 13.5% o P710.7 bilyon) na bahagi ng 
DepEd. Ang iba pang pondo ay nakalaan sa mga Commission on Hig- 
her Education (0.6% o P30.5 bilyon), state universities and colleges 
(1.9% o P97.7 bilyon) at DTI-TESDA (0.3% o P13.7 bilyon). 

Kasunod ang mga badyet para sa Department of National Defen- 
se (4.6%) at Department of Interior and Local Government-Philippi- 
ne National Police (3.6%) na may pinagsamang pondong P432 bilyon. 

Malayong kasunod ang alokasyon sa Department of Health (3.7% 
o 196.1 bilyon) at Philhealth na 1.9% o P100.2 bilyon. 

Mas mababa ang alokasyon sa Department of Agriculture na 
1.9% o 102.2 bilyon, Department of Agrarian Reform (0.3% o P15.9 
bilyon) at Department of Labor and Employment (0.5% o P26.2 bil- 
yon.) 

Binawasan ng P49.1 bilyon o 8.7% ang mga aytem na nakalaan 
para sa proteksyong panlipiunan, kabilang ang ayuda na tinawag 
pang “pagwawaldas sa pampublikong pondo” ng isang upisyal ng 
rehimen. 

Samantala, dali-daling ipinasa ng mga alipures ni Marcos Jr ang 
badyet para sa upisina ng presidente na P9.6 bilyon. Nakaamba na- 
mang aprubahan din ang badyet sa upisina ni Bise Presidente Sara 
Duterte na mahigit P2 bilyon, tatlong ulit na mas malaki kumpara sa 
ibinigay na pondo sa dating Bise Presidente na si Leni Robredo. 


Mga protesta kontra badyet sa 2023, inilunsad 

Magkakasunod na protesta ang inilunsad ng iba't ibang sektor sa 
harap ng Kongreso at mga lugar sa trabaho mula Agosto 25 hang- 
gang Setyembre 5 habang dinidinig ang isinumiteng panukalang bad- 
yet ng rehimeng Marcos para sa 2023. Panawagan nila, baguhin ang 
mga alokasyon para itaas ang alokasyon para sa mga serbisyong 
panlipunan, ayuda at subsidyo sa produksyon. 

Setyembre 5. Sa umaga, nagprotesta ang Kilusang Magbubukid 
ng Pilipinas at Pambansang Lakas ng Kilusang Mamamalakaya ng Pi- 
lipinas para igiit ang suporta at badyet sa kanilang sektor. Sa hapon, 
nagprotesta ang ilandaang guro ng mga pampublikong paaralan para 
igiit ang dagdag-sweldo at pagdodoble sa pondo para sa edukasyon 
sa darating na 2023. Itinaon nila ang protesta sa pagbubukas ng 

Tigil-operasyon ng 500 drayber ng Grab 
sa Pampanga. Naglunsad ng tigil-opera- 
syon ang 500 rider ng kumpanyang Grab 
noong Agosto 25 bilang protesta sa bagong 
patakaran ng kumpanya na nagbaba ng de- 
livery fee (bayad sa pagdeliber ng mga ri- 
der sa costumer) mula P49 kada 3 kilo- 
metro tungong P26 kada 3 kilometro. 
Nagtipon ang mga rider sa harap ng upisi- 
na ng kumpanya sa Balibago, Angeles. 


Ika-7 anibersaryo ng Lianga Massacre, 
ginunita. Naglunsad ng protesta at nagtirik 
ng kandila ang mga grupo sa karapatang- 
tao at mga pambansang minorya sa Com- 
mission on Human Rights noong Set- 
yembre 1 bilang paggunita sa ika-7 aniber- 
saryo ng pagpaslang ng mga paramilitar ki- 
na Dionel Campos, Aurelio Sinzo, at direk- 
tor ng paaralang Lumad na si Emerito Sa- 
marca sa Han-ayan Village, Diatagon, Lia- 
nga, Surigao del Sur o tinaguriang Lianga 
Massacre. 


Pauwiin si Mary Jane Veloso. Sa pangu- 
nguna ng Migrante International, nagsaga- 
wa ang mga progresibong grupo ng isang 
prayer rally noong Setyembre 5 sa harap 
ng Department of Foreign Affairs (DFA) sa 
Pasay City para kay Mary Jane Veloso, 
isang migranteng Pilipino na biktima ng 
human trafficking at 12 taon nang nakaku- 
long sa Indonesia. Iginigiit ng mga grupo 
na dapat itulak ng gubyerno ng Pilipinas na 
palayain at pauwiin na si Veloso sa Pilipi- 
nas. Kasabay ito ng isinagawang pagbisita 
ni Ferdinand Marcos Jr sa Indonesia. 


Hepe ng BJMP sa Panay, napatalsik. Na- 
palayas ng protesta at noise barrage ng ma- 
higit isang daang bilanggo sa Pototan, Iloilo 
ang korap at malupit na warden sa kanilang 
kulungan noong Agosto 24. Umakyat sa 
bubong ng gusali ang mga preso at nagpa- 
kita ng mga plakard na “Layas Warden!” at 
“Gutom kami!" Dahil dito, tinanggal sa 
pwesto si Chief Inspector Norberto Miciano 
Jr. 


Reklamo nila, bukod sa walang makain, 
pinagbabawalan ng warden na makapasok 
ang pagkain na hatid ng kanilang dalaw. 
Kabilang sa mga nakapiit sa naturang ku- 
lungan ay mga detenidong pulitikal na ak- 
tibista at organisador sa isla ng Panay. 


Industriya ng asin, pinatay ng neoliberalismo 


M atapos ang tatlong dekadang ngayon asin, inirereklamo ngayon ng mga 
negosyante at pulitiko ang napipintong kasalatan at sumisirit na presyo 
nito sa pamilihan. Mula P12 noong 2018, nasa P29 kada kilo na ngayon ang io- 
dized na asin. Ikinababahala rin nila ang di istableng suplay ng produkto, lalu- 
na matapos tumingkad sa panahon ng pandemya ang bulnerabilidad ng pagsa- 


lalay sa importasyon. 


Nakahihiya umano na nag-aang- 
kat ng asin ang isang bansang pina- 
liligiran ng dagat, ayon sa isang se- 
nador. Inaangkat ng bansa ang 93% 
(550,000 metriko tonelada) panga- 
ngailangan nito ng asin, ayon sa mga 
estadistika ng estado. Ang hindi na- 
babanggit ng naturang senador, ha- 
los tatlong dekada nang wasak ang 
lokal na industriya ng asin sa Pilipi- 
nas. Pinatay ito ng serye ng mga 
hakbanging neoliberal at walang 
sagkang importasyon. 

Ginagamit ang asin sa pagluluto 
at sa pagpreserba ng maraming 
pagkain. Ginagamit din ito sa pag- 
mamanupaktura ng pagkain at ga- 
mot, paggawa ng asero, tela, papel 
at kahit ng bala, at bilang pagkain ng 
hayop at pataba. 


Pagpatay sa lokal na produksyon 
Dating buong sinusuplay ng lokal 
na mga mag-aasin ang pangangoaila- 
ngan ng bansa. Dekada 1940 nang 
unang nailatag ang mga komersyal 
na mga asinan, pangunahin sa mga 
baybay ng Bulacan, kung saan nag- 
mumula noon ang 45% ng lokal na 
pangangailangan. Ang iba pang ma- 
lalaking asinan ay nasa Pangasinan, 


Mula sa pahina 5 
National Teachers Month. 
Setyembre 2. Nagtungo ang 
mga magsasaka ng Hacienda Tinang 
at mga grupong magsasaka kasabay 
ng pagdinig ng badyet ng De- 
partment of Agrarian Reform (DAR). 
Nananawagan silang itaguyod ang 
tunay na pamamahagi ng lupa para 
sa mga magsasaka. Sa Maynila, 
nagprotesta ang mga manggaga- 
wang pangkalusugan ng San Lazaro 
Hospital at Jose Reyes Memorial 
Medical Center sa pamumuno ng Al- 

Mindoro, Las Piñas at Cavite. May 
espesyal naman na mga pagawaan ng 
asin sa Zamboanga, Bohol at Negros. 

Nabaligtad ito noong dekada 
1990 nang ipinagbawal ng noo'y re- 
himeng Ramos ang pagbebenta ng 
asin na hindi “iodized” sa ngalan ng 
pag-apula sa kunwa'y malawakang 
kakulangan ng iodine sa dyeta ng 
mga Pilipino. Isinisi ng estado ang 
pagbagsak ng industriya sa pagiging 
atrasado ng produksyon ng mga asi- 
nan. Pero ang totoo, nalunod ang 
mga mag-aasin sa pagbaha ng mu- 
rang asin mula sa ibang bansa. 


liance of Health Workers sa harap 
ng kanilang mga ospital para igiit 
ang mas mataas na badyet pangka- 
lusugan. Panawagan din nilang ibi- 
gay na ang mga naantalang benepi- 
syo para sa sektor kaugnay ng 
Covid-19. 

August 30. Iba't ibang grupo sa 
ilalim ng All Workers Unity ang tu- 
mungo sa Kongreso para igiit ang 
pagpapataas ng sahod, pagbaba ng 
presyo ng mga bilihin, at regular at 
disenteng mga trabaho. Marahas na 

Sa halip na paunlarin ang kapasi- 
dad ng mga lokal na prodyuser sa 
pagrepina at pagdagdag ng iodine sa 
kanilang asin, ibinuyangyang ng 
rehimeng Ramos ang industriya sa 
walang sagkang importasyon. Alinsu- 
nod ito sa pinirmahan niyang General 
Agreement on Tariffs and Trade at 
pagpasok ng bansa sa World Trade 
Organization noong 1994. Para higit 
pang paboran ang importasyon, 
ginawang iligal ang pagbebentang di 
iodized o lokal na asin. 

Bumagsak ang kita ng mag-aa- 
sin nang bumaling ang mga komer- 
syante sa murang inangkat na asin. 
Mula sa P100 kada kaban noong de- 
kada 1990, binibili na lamang ng 
mga komersyante ang lokal na asin 
sa halagang P35 kada kaban noong 
2003. Nagresulta ito sa pagkalugi 
ng mga lokal na gumagawa ng asin. 
Sa Bulacan, napilitang magsara ang 
32 sa 52 mga asinan mula dekada 
1990 hanggang maagang bahagi ng 
2000. Lalo pang lumiit ang saklaw 
nang mga asinan nang umarangkada 
ang reklamasyon sa Manila Bay. Ka- 
sabay ng mga pagsasara ang pagka- 
wala ng trabaho ng daan-daang mga 
manggagawa sa mga asinan. 

Pagsapit ng 2010, nasa 150,000 
metriko tonelada o 28% na lamang 
ng pangangailangan ng bansa ang 
pinoprodyus ng mga asinan. Nitong 
2022, 7% na lamang ng suplay ng 
asin ang lokal. Ang kalakhan ay ini- 
import mula sa Australia at China. W 


binuwag ng mga pulis ang protesta 
ng mga manggagawa. 

Agosto 25. Naglunsad ng kilos 
protesta ang iba't ibang sektor ng 
University of the Philippines (UP) sa 
harap ng Quezon Hall sa kampus ng 
UP sa Diliman, Quezon City. Itinaon 
nila ito sa pagpupulong ng Board of 
Regents. Tinututulan nila ang panu- 
kalang kaltas-badyet sa UP System 
sa 2023. Sigaw din nila ang ligtas na 
pagbabalik-eskwela at maayos na 
mga patakaran sa unibersidad. ŒW 

Monopolyo sa industriya ng asukal 
sa ilalim ng batas militar œ 


TANG krisis, kagutuman at malalim na di pagkakapantay- 
pantay sa Negros ang isa sa iniwang pamana ng dikta- “ 
durang US-Marcos. Sa ilalim ni Marcos Sr, ibayong itinali ang g ¢ 
Negros sa produksyon ng tubo na kanyang kinontrol kasab- i-, 
wat ang kanyang mga kroni para labis na pagkakitaan ang 


pag-eeksport nito sa US. 


Kasabay ng pagbagsak ng pre- 
syo ng asukal mula kalagitnaan ng 
dekada 1970, tumama ang matin- 
ding gutom sa Negros na bumiktima 
ng isang milyong anakpawis. Nagka- 
roon ng malalang malnutrisyon ang 
100,000 bata. Hanggang 1986, may 
490 bata ang namatay sa gutom. At 
naganap ang mga pag-aaklas ng mga 
anakpawis na sinamahan ng mga de- 
mokratiko at relihiyosong sektor na 
marahas na sinupil ng militar tulad 
ng naganap na Escalante Masaker 
noong Setyembre 1985. 


Kroniyismo sa industriya 

Mariin ang pagtutol ng mga nag- 
tatanim ng tubo at mga manggagawa 
sa mga asyenda at asukarera sa Neg- 
ros dahil ayaw nilang maulit ang na- 
ranasan nilang gutom noong dekada 
1980. Mauugat ito sa ekonomyang 
nakatali sa pananim na pang-eksport 
at monopolyong kontrol ng malalaking 
burges-kumprador tulad ni Roberto 
Benedicto, na pinalala pa ng absolu- 
tong pagkontrol ng diktadurang US- 
Marcos sa industriya ng asukal. 

Nagsimula ang pagdurusa ng mga 
manggagawa at ng mga taong naka- 
sandig sa industriya ng asukal nang 
binuo ng diktador na si Ferdinand 
Marcos Sr noong 1974 ang Philippine 
Sugar Commission (Philsucom). Bi- 
nigyan niya ng monopolyong kapang- 
yarihan ang Philippine Exchange 
Company, Inc. na pagmamay-ari ng 
kaibigan niyang si Benedicto, sa pag- 
eksport ng asukal. Pagkatapos nito ay 
hinirang niya si Benedicto para ma- 
muno sa Philsucom. Ginamit ni Bene- 
dicto ang kanyang pusisyon para 
ibagsak ang presyo ng binibiling asu- 
kal sa lokal na merkado para kumita 
nang malaki sa pagbenta nito sa US. 

Umaabot sa 
27% ng kitang dolyar ng gubyerno ay 
nagmula sa pag-eksport ng asukal pa- 
ngunahin sa US. Ngunit bumagsak 
ang importasyon ng US ng asukal sa 
Pilipinas noong 1974 nang ibaba ng 
US ang sugar quota o takdang tim- 
bang ng inaangkat nitong asukal mula 
sa Pilipinas. Bumagsak ang presyo ni- 
to noong 1977 sa 50.06 kada libra ng 
asukal mula sa 50.65 kada libra noong 
1975. Pagsapit ng 1985, bumagsak pa 
ito tungong 50.04 kada libra. 

Nasira ang mga nakaimbak na 
asukal sa bansa at natulak ang mga 
nagtatanim ng tubo na magbawas ng 
kanilang produksyon. Nawalan ng tra- 
baho ang libu-libong manggagawa sa 
tubuhan at asukarera. Sa harap ng ka- 
lagayang ito, animo'y mga buwitre sina 
Marcos Sr at Benedicto na tumabo ng 
limpak-limpak na dolyar habang nagu- 
gutom ang kalakhan na nasa produk- 
syon. Noong 1977, itinayo ang National 
Sugar Trading Corporation (Nasutra) 
para kontrolin ang kalakalan sa asukal 
at muli itong ipinailalim kay Benedicto. 

Noong 1982 ibinalik ng US ang 
sugar quota. Pero mas mababa na 
ito. Halimbawa nasa 1.6 milyong to- 
nelada ang tinatayang produksyon 
ng asukal sa bansa pero 312,000 to- 
nelada lamang ang sugar quota ng 
US noong 1984-1985. Nabaon sa 
utang ang maraming nagtatanim ng 
tubo, at sa kalaunan, nagsara ang 
mga asukarera. Mahigit 190,000 
manggagawa sa industriya ng asukal 
ang nawalan ng trabaho noong 1984. 

Samantala sa pamamagitan ng 
Nasutra nagpatuloy ang monopolyong 
operasyon ni Benedicto. Ang nabibili 
niyang asukal sa lokal na merkado sa 
halagang 518.16 kada picul (60 kilo) 
ay ibinibenta niya ng 563.70 kada 


PING 


KJ 
picul sa labas ng bansa. Sa taya ng 
Kilusang Magbubukid ng Pilipinas ku- 
mita si Benedicto ng 5700 milyon sa 
unang tatlong taon na operasyon ni- 
to. Umaabot naman sa 51.15 bilyon 
ang dinambong sa industriya ng asu- 
kal nina Benedicto at Marcos Sr mula 
1975 hanggang 1984. 


Pabigat sa industriya ng asukal 
Ang kamakailang kaguluhan sa 
usapin ng itinutulak na pag-aangkat 
ng 200,000 hanggang 300,000 met- 
riko tonelada ng asukal ay salamin ng 
lalong pagkasadlak ng industriya ng 
asukal sa kontrol ng mga burukrata 
at negosyante. Simula kalagitnaan ng 
1990, sa ilalim ng mga patakarang 
neoliberal, ang lokal na industriya ng 
asukal ay pabalik-balik na nasasadlak 
sa krisis bunga ng lumalaking pag- 
aangkat at ismagling, at manipula- 
syon ng suplay at presyo nito. Buma- 
bangga ang ganitong patakaran sa 
mga lokal na nagmamay-ari ng mga 
sugar mill, bagaman mayroon din si- 
lang pakikipagsabwatan sa mga ko- 
mersyante at ismagler para manipu- 
lahin ang presyo sa pamilihan. 
Lubhang nababahala ang masa 
sa Negros dahil ang ekonomya ng is- 
lang ito ay nakasandig sa pagtatanim 
ng tubo. Kung matutuloy ang impor- 
tasyong ito, babaha sa pamilihan ang 
imported na asukal at bababa ang 
presyo ng lokal na asukal. Pinanga- 
ngambahang kagyat na mawawalan 
ng trabaho ang 66,000 manggagawa 
sa mga asukarera, at lubhang maaa- 
pektuhan ang aabot sa 700,000 ka- 
taong nagtatrabaho sa mga tubuhan, 
gayundin ang 5-6 na milyon pang di 
direktang ineempleyo ng industriya 
ng asukal sa iba't ibang paraan. O 

mapaLina SAL ITA 


36,000 


guro 


91,000 


klasrum 


ang bigong tugunan ng 
DepEd secretary na si 
Sara Duterte nang 
magbukas ang harapang 
mga klase noong 
Setyembre 4. 


1,900 


bilang ng mga 
desaparecidos mula 
1972 hanggang sa 
kasalukuyan. 


Pinagkunan: Decaparecidos 


#ML50 sa AB 


Inilabas ng patnugutan ng Ang 
Bayan ang librong “Paglaban 
sa batas militar sa mga 
pahina ng Ang Bayan” noong 
Setyembre 3. Laman nito ang 
50 artikulong nagsalamin sa 
dakilang paglaban ng 
progresibo at rebolusyonaryong 
mamamayan laban sa 
diktadurang US-Marcos. 


Bisitahin: https://ab-mI50.pages.dev/ 


WAY 


Setyembre 
12, 1907 


binitay sa Maynila si 


Macario 
Sakay, 


isa sa mga huling 
rebolusyonaryong anti- 
kolonyalista, matapos 
sumurender sa kolonyal na 


gubyernong Amerikano. 


Benigno 


Aquino Jr 


inilibing noong Agosto 31, 1983, 10 araw 
matapos siya patayin sa utos ng pangkating 
Marcos Sr. Nilahukan ng ilang milyong 
mamamayan ang prusisyon ng kanyang 
libing na tumagal ng buong araw. 


S12B 


halaga ng mga armas at ayuda 
na ibinuhos ng US sa Ukraine 
mula Pebrero hanggang Agosto 
2022 para patagalin ang proxy war 
nito sa bansa at panatilihin ang 
papet na presidenteng si 
Zelensky. 


10,000 


nagrali sa Czech Republic laban 
sa EU at NATO noong Setyembre 
3. Iginiit nila ang nyutralidad sa 
gera at binatikos ang gubyerno 

sa kawalang aksyon sa harap ng 


pagtaas ng mga presyo. 


44 


Palestino ang napatay, 
kung saan 15 ay mga 
bata, at daan-daan pa ang 
malubhang nasugatan sa 
3-araw na pambobomba 
ng Israel sa Palestine 
noong Agosto. 

Mga deklarasyong “insurgency-free,” 
daan sa pinatinding abuso 


[ dineklara ng Armed Forces of the Philippines (AFP) mula nitong Hunyo ang mga 
prubinsya at syudad ng Davao (Region 11) na “insurgency-free,” at nakatak- 
dang isunod na isama sa listahan ang Davao Oriental. Bago ito, gumawa ng katulad 
na deklarasyon ang AFP Northern Luzon Command kaugnay ng Ilocos Region. 


Ang mga deklarasyong ito'y pag- 
papatuloy ng hungkag na pagha- 
hambog ni Rodrigo Duterte na 
“dudurugin” ang rebolusyonaryong 
kilusan. “Nalinis na” rin diumano 
ang limang prubinsya sa Southern 
Tagalog, ang Zamboanga del Sur, 
ilang bayan sa Isabela, at iba pa. 

Sa libro ng US ukol sa kontra- 
insurhensya na siya namang gamit 
na doktrina ng AFP, rekisito ang mga 
deklarasyong “insurgency-free” 
upang maihanda umano ong lugar 
para sa pag-unlad. Nakapaloob ito 
sa mga yugto na “clear-hold-conso- 
lidate-develop” (CHCD o “linisin- 
kontrolin-ikonsolida-paunlarin”) sa 
mga lugar na nilulunsaran ng kam- 
panyang kontra-insurhensya. 

Sa nagdaang mga dekada, nag- 
bago-bago ang katawagan ng AFP sa 
CHCD, na unang ipinatutupad sa an- 
tas ng mga barangay. Sa mga “nali- 
nis” na barangay matapos sakupin 
ng mga pwersang militar, karani- 
wang nagpapatayo ng isang munting 
gusali na siyang ituturo ng AFP bi- 
lang simbolo ng pag-unlad. 


`g 


INSURGENCY FREE 


Sa kaso ng Davao, Ilocos at sa 
iba pa, mas enggrandeng mga pro- 
yekto ang nakaumang. Sa tulak ng 
AFP, nagbuhos ang Regional Deve- 
lopment Council ng Davao ng P287.6 
bilyon ngayong 2022, na ang mas ma- 
laking bahagi (6796) ay nakalaan sa 
mga proyektong imprastruktura. Ang 
mga ito ang pangunahing nagsisilbi 
bilang palabigasan ng mga upisyal 
militar, lokal na naghaharing pangka- 
tin at mga kasosyong negosyante. 

Sa isang pag-aaral noong 2020, 
tinatayang pagsapit ng 2023 ay ma- 
daragdagan ng 600,000 ektarya ang 
lupaing sasakupin ng mga kapitalis- 
tang plantasyon sa Mindanao. Mali- 
ban pa ito sa isang milyong ektar- 
yang target naman para sa ekspan- 
syon ng taniman ng mga oil palm. 
Sasaklawin ng mga ito ang lupang 
kasalukuyang binubungkal ng mga 
magsasaka at sagradong lupang ni- 
nuno ng mga Lumad. 

Ayon kay Ka Rosa Guidon ng Na- 
tional Democratic Front-Ilocos, sa 
kabila ng deklarasyong “nalinis na sa 
mga rebelde” ang rehiyon, malaking 
pwersa pa rin 
ng mga sunda- 
lo at pulis ang 
ibinubuhos sa 
mga prubinsya 
ng Ilocos. Na- 
katuon ang 
mga opera- 
syong militar 
sa mga komu- 
nidad na apek- 
tado at tumu- 
tutol sa mga 
mapanirang 
proyektong 
minahan, dam 
at windmill. 
Ani Ka Rosa, 
ang mga sun- 

dalo at pulis ang tanod sa mga pro- 
yektong ito at tagasupil sa pagtutol 
ng mga residente. 

Sa kabila ng mga natuklasang 
anomalya at kakulangan ng mga pa- 
peles at pagtutuos sa hinawakang 
pondo ng National Task Force 
(NTF)-Elcac para sa diumano'y “ba- 
rangay development program” nito, 
naglaan pa rin ang rehimeng Marcos 
ng P15.6 bilyon para rito sa taong 
2023. Liban pa ito sa pondong 
nakalaan sa ahensya na nakapaloob 
sa badyet ng iba't ibang departa- 
mento. Pagtitiyak ito sa patuloy na 
mga kulimbat ng mga heneral at 
mga upisyal sa darating na taon sa 
planong itaas pang lalo ang nakala- 
ang pondo ng NTF-Elcac sa mga 
“nalinis” na barangay. 

Sa konteksto ng nagbabagong 
pigura ng digmang gerilya, hungkag 
na ideklarang “insurgency-free” ang 
isang lugar, habang nagpapatuloy 
ang mga pwersang gerilya sa pagli- 
lipat-lipat upang makapagpalapad 
at makapagpalawak ng pwersa. 
Ilang ulit na itong ginawa ng AFP at 
ilang ulit na nilang kinain ang kani- 
lang mga salita. 

Ang ganitong mga deklarasyon 
ay kaakibat ng walang-habas na 
panggagahis sa masa at pagpapaki- 
tang lakas ng militar. Laksang li- 
bong indibidwal at pamilya ang du- 
manas sa kamay ng militar at pulis 
ng iba't ibang tipo ng mga abuso, 
kabilang ang kabi-kabilang kaso ng 
mga pagpatay. Sa rehiyon ng Davao, 
umabot sa 1,500 biktima ng mga 
paglabag sa karapatang-tao sa loob 
pa lamang ng nakalipas na dala- 
wang taon. 

Hatid ng mga deklarasyon ng 
AFP ang “kaunlaran” para sa mga 
panginoong maylupa, dambuhalang 
negosyo, malalaking pulitiko at mili- 
tar ang mga proyektong nabanggit. 
Pero sa mga magsasaka at katutu- 
bo, katumbas ito ng pang-aagaw ng 
lupa at pagkawala ng kanilang ka- 
buhayan at identidad. [ab] 


9 


Hindi mabubura ang rebolusyon 


sa Davao Occidental 


| kaaa ng 10th ID ng Armed Forces of the Philippines bilang "insur- 
gency free" o "ligtas na" sa insurhensya ang Davao Occidental noong 
Agosto 18. Ipinagdiwang ito ng militar, kasama ang mga warlord at dinasti- 
yang pulitikal na naghahari-harian sa lalawigan at mga kakunsabo nilang mga 
panginoong maylupa at burgesya. Gayunpaman, hindi nito mapapatay ang di- 
wang mapanlaban ng mamamayan sa lugar. 


Dali-dali ang deklarasyon ng mi- 
litar at ng lokal na naghaharing uri. 
Ito ay dahil takot na takot sila sa de- 
mokratikong kilusan ng mamamayan 
at sa umiiral na rebolusyonaryong 
kapangyarihan sa kanayunan. Bago 
ang deklarasyon, isinagawa nila ang 
malawakang militarisasyon sa mga 
komunidad ng Lumad at pamamas- 
lang sa mga sibilyan. Pinagbibinta- 
ngan nilang konektado o sumusupor- 
ta sa rebolusyonaryong kilusan ang 
mga nangahas lumaban para bigyan- 
katwiran ang kanilang pandarahas. 


Engklabo ng kahirapan 

May kabuuang lawak na 216,345 
ektarya ang Davao Occidental. Ma- 
tatagpuan ito sa timog silangang 
dulo ng Mindanao. Sa mga baybayin 
at malawak na kabundukan nito na- 
ninirahan ang malaking populasyon 
ng mga mamamayang minorya na 
mga Lumad na B'laan, Tagakaulo at 
Sarangani Monobo, mga Moro, ilang 
grupo ng mga Marure at Sangir (mga 
tribong malaon nang dumayo mula 
sa Indonesia) at marami-raming 
mga setler. 

Kabilang ang prubinsya sa mga 
lugar na may pinakamaraming pa- 
milyang mahirap. Mayorya sa ma- 
mamayan nito ay mga magsasakang 
walang sariling lupa at mga mangi- 
ngisda. Niyog ang pangunahing pro- 
dukto dito, pero malaki-laki rin ang 
palay, mais at kape. Kontrolado ang 
lupa at produksyon ng ilang maya- 
yamang angkan. 

Pangunahing suliranin ng maliliit 
na magsasaka ang mababang pro- 
duktibidad at napakaliit na kita. Bu- 
kod dito, walang maayos na sistema 
ng transportasyon sa maraming ba- 
rangay. Dahil dito ay dumarami ang 

mga sakahan na inabandona at na- 
katiwangwang. Samantala, ang mga 
manggagawang bukid dito ang may 
pinakamababang sahod sa buong re- 
hiyon, bagamat may ilang lugar na 
unti-unting napataas sa nakaraan 
dulot ng isinagawang mga aksyong 
masa. 

Palala nang palala ang suliranin 
sa lupa ng mga magsasaka at Lumad 
sa prubinsya. Sa Malita, patuloy ang 
pagpapalawak ng mga negosyo ng 
San Miguel Corporation sa kabila ng 
pagtutol ng mga apektadong resi- 
dente at mga grupong pangkalikasan. 
Noong 2016 ay naging usapin ang 
panloloko ng kumpanya para maap- 
rubahan ang pagtatayo ng coal fired 
power plant at proyektong industrial 
park nito na sasaklaw sa libu-libong 
ektarya at nagpalayas sa maraming 
magsasaka at mangingisda. 

Nakatakda ring pasukin ng mga 
dayuhang pagmimina ang iba't ibang 
dako ng prubinsya. Sa kabuuan, aa- 
bot sa 77,861.56 ektarya ang masa- 
saklaw ng magkahiwalay na konse- 
syon ng pitong banyagang kumpan- 
ya. Sasaklawin nito ang mga lupang 
ninuno ng mga Lumad. 

Inaasahan ng lokal na pamaha- 
laan ang pag-unlad ng turismo at 
pagpasok ng mga plantasyong agri- 
bisnes dahil sa patuloy na pag-aayos 
sa mga mayor na kalsada sa prubin- 
sya. Palalayasin ng mga proyektong 
ito ang mga magsasaka at sisirain 
ang kalikasan. 


Pinaghaharian 
ng mga warlord-pulitiko 

Taong 2012 nang isabatas ang 
paglikha sa lalawigan ng Davao Occi- 
dental mula sa teritoryo ng Davao 
del Sur bilang akomodasyon ng des- 

potikong pangkating Bautista at 
Joyce. Pinaghaharian ng dalawang 
pamilyang ito, na parehong kriminal 
at warlord, ang prubinsya. Gumaga- 
mit sila ng armadong dahas para 
panatilihin ang kanilang dominasyon 
at patahimikin ang mga sibilyang su- 
masalungat at mga kaaway nila sa 
pulitika. Sa kanilang pamamalakad 
ay dumaranas ng matinding pang- 
aapi at malawakang inhustisya ang 
mga magsasaka at minoryang ma- 
mamayan. Patakaran nila ang arbit- 
raryong pagpaparusa sa mga sibil- 
yang nagkamali o nagkasala. 

Isa sa pinakamalaking dinasti- 
yang nasa kapangyarihan ang mga 
Bautista ng prubinsya. Nakaupo ang 
siyam na myembro ng pamilyang ito 
sa susing mga pwesto sa burukrasya 
sa ngayon. Kapamilya nila ang gu- 
bernador, bise gubernador, repre- 
sentante ng nag-iisang distrito, 
myembro ng sangguniang panlala- 
wigan, dalawang meyor, isang bise 
alkalde, isang konsehal at represen- 
tante ng partylist. Samantala sa Jo- 
se Abad Santos, ang mag-amang 
Joyce ang umuupong meyor (anak) 
at bise alkalde (ama), isang anak 
ang naging konsehal, at isa ang ka- 
pitan ng barangay. 

Kilala ang amang Bautista Sr bi- 
lang mahigpit na alyado ng diktador 
na si Marcos Sr sa mga dekada 1960 
hanggang 1970. Siya ang namahala 
sa pagpasok ng mga negosyo ni 
Cojuangco sa Davao del Sur. Ang 
patriarka naman ng mga Joyce na si 
John Joyce ang naging kauna-una- 
hang meyor ng Jose Abad Santos 
(dating Trinidad). Ang pamamahala 
ng mga Joyce ay lantarang kabangi- 
san at pagpapakayaman sa kapang- 
yarihan habang ang kanilang nasa- 
sakupan ay nagdurusa sa labis na 
kahirapan at inhustisya. 

Kasabwat ng mga pamilyang 
Joyce ang pulis at militar sa mga 
krimen at mga sindikatong gawain 
nilang pasugal at pagpupuslit ng 
mga droga at mga kontrabando. W 


ANG BAYAN 


